*Melléklet a 157/2023. sz. Képv. test. határozathoz*

**HASZONKÖLCSÖN-SZERZŐDÉS**

amely létrejött egyrészről: **Kiskőrös Város Önkormányzata** *(székhely: 6200 Kiskőrös, Petőfi Sándor tér 1., adószám: 15724784-2-03, statisztikai számjel: 15724784-8411-321-03, törzskönyvi azonosító szám: 724782, képviseli: Domonyi László Mihály polgármester)*, mint az ingatlan tulajdonosa ***(a továbbiakban: Kölcsönadó)***,

másrészről: **Hétszínvirág Oktatási és Kulturális Alapítvány** *(székhely: 6200 Kiskőrös, Pozsonyi utca 2. I. emelet 8. ajtó, adószám: 18363089-1-03, statisztikai számjel: 18363089-9499-569-03, nyilvántartási szám: 03-01-0001290,* *képviseli: Horváth Katalin elnök),* mint kölcsönvevő ***(a továbbiakban: Kölcsönvevő) (felek együttesen a továbbiakban: Szerződő Felek)*** között az alulírott napon és helyen, az alábbi feltételek mellett:

***Előzmények***

Szerződő Felek rögzítik, hogy a Kiskőrös Város Önkormányzata Képviselő-testületének 49/2017. számú határozatával haszonkölcsön-szerződést kötöttek a Kölcsönadó tulajdonában lévő, Kiskőrös 3138/A/3 hrsz-on nyilvántartott, természetben 6200 Kiskőrös, Pozsonyi utca 2., 1. emelet 3. szám alatti, 8. számú 13,10 m2 alapterületű irodahelyiség ingyenes használatára meghatározott időtartamra, 2017. április 01. napjától 2022. március 31. napjáig. Kölcsönvevő írásbeli nyilatkozata alapján – a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel – a haszonkölcsön-szerződés 2022. december 31. napjáig meghosszabbodott. Kiskőrös Város Önkormányzata Képviselő-testülete a 130/2022. számú határozatával a haszonkölcsön-szerződést 2022 decemberében további 1 évre, 2023. december 31. napjáig meghosszabbította.

1. Kiskőrös Város Önkormányzata (a továbbiakban: Önkormányzat) – a Polgári Törvénykönyvről szóló 2013. évi V. törvény 6:357. §-a, Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 26. §-27. §-a, Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (2) bekezdése, valamint a ………/2023. számú Képviselő-testületi határozat alapján – a Hétszínvirág Oktatási és Kulturális Alapítvány részére haszonkölcsönbe adja az Önkormányzat üzleti vagyonát képező és kizárólagos tulajdonában álló, **Kiskőrös belterületi 3138 hrsz-on** nyilvántartott (a továbbiakban: Ingatlan), **természetben 6200 Kiskőrös, Pozsonyi utca 2. szám alatt lévő ingatlan 1. emelet 8. szám**ú 13,10 m2 alapterületű – a szerződés mellékletét képező alaprajzon megjelölt - irodahelyiségét.
2. Kölcsönvevő az 1. pont szerint kölcsönvett irodahelyiséget kizárólag közérdekű – közművelődési, kulturális - tevékenységével összefüggő célokra használhatja.
3. Kölcsönvevő az 1. pontban biztosított jogát az épület, valamint a hozzá tartozó helyiségek rendeltetésszerű használatának, valamint a szerződésnek megfelelően, továbbá a rendes gazdálkodás szabályai szerint köteles gyakorolni.
4. Szerződő Felek megállapodnak, hogy a Kölcsönadó a fentiekben nevesített irodahelyiséget **2024. január 01. napjától 2028. december 31. napjáig** ingyenesen Kölcsönvevő használatába adja.
5. Kölcsönadó hozzájárul ahhoz, hogy az Ingatlan a szerződéses jogviszony fennállásának időtartamára a Hétszínvirág Oktatási és Kulturális Alapítvány székhelyeként a cégbíróságon bejegyezésre kerüljön. Kölcsönvevő kötelezettséget vállal arra, hogy a szerződés megszűnését követően haladéktalanul gondoskodik a bejegyzés változásának cégbíróságon történő átvezettetéséről.
6. Szerződő Felek megállapodnak, hogy a közüzemi díjak megtérítése az Ingatlan emeleti részének alapterülete (kivéve folyosó, WC-k, lépcsőtér, függőfolyosó) arányában történik, így az 1. pontban meghatározott irodahelyiségre eső közüzemi díj mértéke, az emeleti tényleges fogyasztás 4%-a.
7. Kölcsönadó kötelezettséget vállal arra, hogy a Kölcsönvevő által igénybe vett közüzemi szolgáltatások díját a szolgáltató szervezetnek megelőlegezi. Kölcsönvevő kötelezettséget vállal arra, hogy a 6. pont szerint kiszámított közüzemi szolgáltatás díját negyedévente, számla ellenében Kölcsönadó részére megtéríti.
8. Szerződő Felek megállapodnak abban, hogy a kölcsönvett irodahelyiség használatával felmerült egyéb költségek viselését a Kölcsönvevőtől a Kölcsönadó az ingyenes használat időtartama alatt átvállalja.
9. Jelen szerződés a határozott idő elteltével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
10. A rendeltetésszerű használatot, a megállapodásban foglalt kötelezettségek teljesítését, a közérdekű célok megvalósítását, valamint az irodahelyiség kihasználtságát a Kölcsönadó a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvényben foglalt feltételekkel, előzetes bejelentést követően jogosult ellenőrizni.
11. Kölcsönvevő az irodahelyiséget – ha jelenlegi közérdekű feladatellátása megszűnik, vagy az a feladatai ellátásához szükségtelenné válik – rendeltetésszerű használatra alkalmas állapotban köteles a Kölcsönadónak visszaadni. Kölcsönvevő kötelezettséget vállal arra, hogy a Kölcsönadót erről haladéktalanul, írásban értesíti.
12. Kölcsönvevő köteles gondoskodni az ingyenes használatba adott irodahelyiség takarításáról, tisztán tartásáról és a keletkezett hulladék elszállításáról.
13. Kölcsönvevő az ingyenes használati jogának gyakorlását harmadik személy részére nem adhatja át.
14. Kölcsönvevő a kizárólagos használatában lévő irodahelyiség karbantartásáról, belső felújításáról, elektromos és egyéb berendezésének, felszerelésének javításáról, felújításáról és cseréjéről a saját költségére köteles gondoskodni. Kölcsönvevő az ingyenesen használt irodahelyiség vonatkozásában átalakítási és a helyiség eredeti rendeltetését megváltoztató építési munkákat csak a tulajdonos előzetes írásbeli hozzájárulásával végezhet. Ez az engedély azonban nem pótolja az ezzel összefüggő egyéb szakhatósági engedélyeket.
15. Szerződő Felek rögzítik, hogy amennyiben Kölcsönadó az Ingatlanon beruházási, felújítási munkákat eszközöl, úgy Kölcsönvevő előzetes írásbeli értesítését követően azt tűrni köteles, ezen időtartamra Kölcsönadó csereingatlant nem ajánl fel.
16. Szerződő Felek megállapítják, hogy az ingyenes használatba adott irodahelyiség a megállapodás megkötésekor a biztonságtechnikai és tűzvédelmi előírásnak megfelel. Jelen megállapodás időtartama alatt a hatósági előírások betartása, esedékes érintésvédelmi vizsgálatok elvégzése Kölcsönvevő feladata és saját költségére történik.
17. Kölcsönadó a szerződést írásban felmondhatja, ha Kölcsönvevő a szerződésben vállalt vagy jogszabályban előírt egyéb lényeges kötelezettségét nem teljesíti.
18. Szerződő Felek rögzítik, hogy az épületek energetikai jellemzőinek tanúsításáról szóló 176/2008. (VI. 30.) Korm. rendelet értelében a Kiskőrös belterület 3138 hrsz-ú ingatlan energetikai tanúsítványának másolati példányát Kölcsönadó Kölcsönvevő részére a jelen haszonkölcsön-szerződés aláírását megelőzően átadta.
19. Szerződő Felek kijelentik, hogy a szerződés teljesítése során közöttük felmerült esetleges jogvitáikat lehetőség szerint közvetlen tárgyalások útján, megegyezéssel kívánják rendezni és csak a tárgyalások eredménytelensége esetén fordulnak bírósághoz. Ha a Szerződő Felek között a jogvita békés úton nem rendeződne, úgy a Felek kikötik a Kiskőrösi Járásbíróság kizárólagos illetékességét.
20. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény, valamint a Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet és a Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet rendelkezéseit tekintik irányadónak.

Jelen haszonkölcsön-szerződést a Szerződő Felek elolvasás után, mint akaratukkal mindenben megegyezőt, 5 példányban helybenhagyólag írták alá.

Kiskőrös, 2023. december ……….

**Kiskőrös Város Önkormányzata, Hétszínvirág Oktatási és Kulturális mint kölcsönadó képviseletében: Alapítvány, mint kölcsönvevő képviseletében:**

 …………………………….. ……………………………..

 **Domonyi László Horváth Katalin**

 **polgármester elnök**

**Ellenjegyzem:**

……………………………..

 **dr. Turán Csaba**

 **jegyző**

Melléklet: Kiskőrös, Pozsonyi u. 2. ingatlan emeleti alaprajz

